text: Minkavler: Når uheldet var ude, har vejret været perfekt
  27 februar 2017 kl. 07.54
  Et pelseri ved en minkfarm nær Outrup er stort set brændt ned natten til mandag. Heldige vejrforhold, når uheldet skulle være ude, siger minkavleren. 
  Mandag morgen kan minkavler Peter Nissen stå og se resterne af sit pelseri udbrænde, mens brandvæsenet er i gang med den sidste efterslukning.
  - Det er svært at udtale sig det om lige nu. Det vigtigste er, at ingen mennesker eller dyr er kommet noget til, men at det kun er døde ting, det er gået til. Det er i min optik heldigt, siger Peter Nissen, minkavler til TV SYD.
  Peter Nissen, minkavler: "Når nu uheldet er ude, så har vejrforholdene være perfekte."
  Branden udbrød omkring klokken fire natten til mandag, og det var en automatisk brandalarm, der konstaterede branden. Store dele af pelseriets tagkonstruktion er ødelagt, og det samme er cirka halvdelen af hallen.
  Mens branden har lavet store ødelæggelser på Peter Nissens pelseri og lagerbygning, så glæder han sig mandag morgen over, at ingen af hans dyr er kommet noget til.
  Peter Nissen, minkavler: "Det vigtigste er, at ingen mennesker eller dyr er kommet noget til, men at det kun er døde ting, det er gået til."
  - Når nu uheldet er ude, så har vejrforholdene være perfekte, siger Peter Nissen. Vinden har nemlig blæst ilden væk fra minkfarmens stalde, mens det også har regnet, og det kan have haft afgørende betydning for de mange mink.
  Søren Nissen har endnu ikke noget overblik over, hvor meget skaderne på pelseriet vil koste ham eller hvor mange skind, han har mistet.
  - Nu er jeg bare nødt til at holde begge ben på jorden og tænke konstruktivt og fremad, siger Søren Nissen.
  Større gårdbrand i Outrup. Nr. Nebel, Varde og Oksbøl indsat. Styr på branden. #sydvestbrand pic.twitter.com/o0ESBjiGYs
  
  Slukningsarbejdet i Outrup er stadig igang. De frivillige er nu mødt med morgenmad. #sydvestbrand pic.twitter.com/rK1mQGYw46
  
  Så er vi klar til et par timers efterslukning efter gårdbrand i Outrup. #sydvestbrand pic.twitter.com/QEvcjOzR9j
  
  